Rufat Gʻulomovich Mahkamov
Mahkamov Rufat Gʻulomovich (1930.16.10, Toshkent – 2018.26.07) — mashinasozlik sohasidagi olim, Oʻzbekiston Fanlar akademiyasi akademigi (2000), Oʻzbekistonda xizmat koʻrsatgan fan va texnika arbobi (1982), texnika fanlari doktori (1978). professor (1979). Bauman nomidagi Mosk-va oliy texnika bilim yurtini tugatgan (1954). Mashinasozlik texnologiyasi ilmiy tadqiqot institutida kichik ilmiy xodim (1954—56), Oʻzbekiston Fanlar akademiyasining texnika fanlari boʻlimi ilmiy kotibi (1960-61), Toshkent toʻqimachilik va yengil sanoat institutida katta oʻqituvchi, dotsent, dekan, kafedra mudiri, professor (1962-yildan). Ilmiy faoliyati - tola sifatini oshirish maqsadida paxta tozalash mashinalari ish organlari sifatini tekshirish va ularning parametrlarini optimallashtirishga bagʻishlangan.